Oor 'n paar dae vertrek ons Mosambiek toe. Dit sal 'n eerste vir ons wees, ons gaan tuis by 'n oord in Inhambane en gaan dan vir 'n paar dae kamp by Vilanculos en oppad trug bly ons oor by XaiXai. Ek hoop om baie fotos te neem an sal natuurlik deel met julle. Die volgende brief sal dus eers so teen 18 Junie beskikbaar wees.
Die kersie oppie koek is dat motoriste nou 'n addisionele R30 moet betaal by registrasie of hernuwing daarvan om te betaal vir die gemors van 'n nuwe siteem wat hulle in werking probeer stel. In plaas van dat die mense wat verantwoordelik is vir die gemors beboet word, word hulle vergoed! Net in Suid Afrika. Seker weer gunsies vir maatjies.
Ek het 'n hele afdeling op my hardeskyf vol resepte wat mense aan my gestuur het, regs klik hier om een van die Word dokumente met resepte af te laai.
Ek koester 'n diep, diep bewondering vir die argitekte van ons land. As ek net in Windhoek rondkyk na die pragtige geboue wat sedert onafhanklikwording hier verrys het, kan ek nie anders as om al die argitekte se voete te soen nie.
Volgens die Bybel se beskrywing was Salomo se tempel in Jerusalem ook iets om te aanskou en dit is jammer dat die Israeliete so gesondig het dat hul bure besluit het om hulle 'n les te leer en die tempel te vernietig. Ek sou wat wou gee om dit te kon gesien het.
Om dié rede gaan my hart uit na Namibië se argitekte wie se kreatiewe denke en maande se bloedsweet om die fynere besonderhede van 'n spoggebou te ontwerp, so argeloos deur diegene wat verantwoordelik vir die instandhouding is, verwaarloos word.
Ek praat in die besonder van die Hooggeregshof in Windhoek. Dié aangrypende gebou, wat so onlangs soos Oktober 1997 amptelik geopen is, is in 'n gehawende toestand van verwaarlosing. Hoe het dit gebeur, vra ek myself af, toe ek verlede week 'n hofsaak daar moes bywoon. Dit is skokkend om te aanskou. Dis teleurstellend om die minste te sê.
Is ons land so bankrot dat ons nie die teëls wat gekraak het of die panele wat van die mure afgeval het, kan vervang nie of bietjie Polyfilla meng en 'n kraak kan toestop nie? Miskien het dit met 'n gebrek aan waardering vir die mooi en die estetiese te doen.
As ons só omsien na ons argitektuur, kan ek my net indink hoe die nuwe “State House” na 'n paar jaar gaan lyk.
Die leeuin kyk op. “Ja, ek verstaan bietjie baie mooi,” sê sy in Afrikaans en rank haar vingers om my voorarm. “Die Jirre seën vir jou, Nonnatjie.”
“Vanjaar is die plante hier by ons in die Namakwa Nasionale Park so geil en groot soos wat hulle in lang jare nie was nie. Op ons buurman se plaas lyk dit asof die veldplante gesaai is. As die weer soos nou hou, en ons so elke 2de week reën kry en die oostewind nie te warm waai nie, kan ons ‘n lekker lang blommeseisoen hê. Daar is baie wat nog kan blom, of weer blom. Ons reënval vir die Skilpad afdeling lyk tot dusver soos volg: April-Mei 210 mm, Junie 68 mm, tot 14 Julie 35 mm”.
Daar bo innie Bosveld stap hasie eendag so deur die gras en kom op 'n borrel mampoer af wat in die son gelê het. Hy vat 'n paar slukke, ma' ie witblits skop hom so lat hy net daar uitpaas. Jakkals kom verby, sien vir hasie en die bottel, dog toe hy sal ook so sluk vat voor hy vir hasie eet. Maar die warm mampoer kap hom ook om. So lê die twee nou daar toe hiëna verby kom, hy kon sy geluk nie glo nie en drink ook aan die bottel; selle storie, val net daar neer, uit-gepaas. Leeu kom toe op die storie af, besluit hy eet nie aan jakkalse en hiëna's nie, en daarby is die haas te klein om eers oor te worrie. Hy vat toe maar 'n paar groot slukke en kort-voor-lank slaan hy ook neer. Met die begin hasie roer, sit regop met 'n hewige hoofpyn. Hy skud sy kop, trek sy ore reg en kyk toe so om hom. Toe sien hy hoe lê leeu, jakkals en hiëna uitgepaas om hom. Hy mompel: "Hel, smaak my mos ek raak aggressief as ek gesuip is!"
Wat hierdie funksie nog meer besonders gaan maak is dat Manual Escorsio vir oumense gaan kom sing!! Dit is 'n groot voorreg en ek glo dat ons hierdie dag baie spesiaal vir die bejaardes gaan maak!
Ek wil graag 'n lekker gesellige braaivleis vir hulle gee met 'n klein geskenkie vir elkeeen. Almal is welkom om die oggend saam met ons te kom geniet.
Die klein kindertjies kamp hierdie naweek. Dit gons glo by die kinderhuis - die ene opgewondenheid hieroor! Ek moet sê dat ek self ook baie uitsien na hierdie kamp. By die kleintjies is daar drukkies en liefies in oorvloed (anders as by party van die groot kinders).
Ek deel graag hierdie briefie wat ek ontvang het van 'n dame wat jare terug in die Pres. Kruger Kinderhuis was......
Daar is alreeds 'n groot aanvraag vir warm klere en komberse. Ons het 'n paar komberse ingekry wat alreeds geallokeer is. Maar ons gaan honderde nodig hê!
Gooi maar die ou klere uit. Enige klerasie/artikels wat in 'n goeie bruikbare kondisie is, is meer as welkom asb!
Ek wil vra dat mense - sovêr moontlik - asb donasies by my huis sal aflewer. Ek is darem nou al meer as 'n halwe eeu oud en sukkel werklik somtyds om baie swaar items op en af te laai!
Ek het al 'n paar mense gekry wat belangstel - maar ons kort nogsteeds heelwat mense wat 'n oumens wil "aanneem".
Verhit die olie in die pot en braai die vleis en niertjies oor matige hitte tot bruin. Voeg die uie en knoffel by en soteer totdat die uie deurskynend is. Geur met sout en peper. Verhit die aftreksel en tamatiepasta saam en voeg saam met die suiker by die vleis. Sit die deksel op en prut vir 2 uur of totdat die vleis byna sag is. Pak die aartappels, vlapampoentjies en suikerertjies in lae bo-op. Sit die deksel op en prut nog 45 minute tot 'n uur lank of totdat die vleis en groente gaar is. Meng die suurroom en brandewyn en voeg by die potjiekos net voordat dit voor gesit word. Steek die steel van 'n houtlepel versigtig op 'n paar plekke in die potjiekos en wikkel liggies sodat die suurlemoen-en-brandewynmengsel goed kan deurloop.
Ja, dis so maklik soos dit. Vra die regte vrae. Hiermee kry jy ‘n gesprek maklik aan die gang, en oorkom jy ongemaklike stiltes wat intree.
1. Vra die persoon uit oor sy werk. Moenie net vra waar werk hy nie. Vra meer oor die aard van sy werk. Probeer ‘n interessante vraag stel. Byvoorbeeld die persoon is ‘n trokdrywer. Vra hom wat sal hy maak as die remme onklaar raak op ‘n steil afdraand. Of wat gebeur by ‘n weegbrug wanneer ‘n trok afgetrek word en ingaan om geweeg te word. Of hoekom het hy die beroep gekies.
2. Vra die persoon oor sy familie. Wanneer hy praat oor sy kinders vra uit oor hulle sport, skole, musieksmaak, maats ens.
4. Vra die persoon uit oor sport. Watter sport doen hy. Kyk hy sport. Watter span ondersteun hy. Wie dink hy gaan die naweek die krieket of rugby wen. Wat dink hy van konkelary in sport. Daar is letterlik duisende vrae wat jy oor sport kan vra wat ‘n gesprek vir ure aan die gang sal hou.
Jy sal verbaas wees oor hoe gou jy hierdie tegniek kan baasraak en jy meer gemaklik in geselskap sal optree. Jy moet dit net inoefen. Moenie langer wegskram om met ‘n vreemdeling te gesels nie. Jy hoef nie langer dat die gebrek aan selfvertroue jou verhinder om kontak met ander mense te maak nie. Deur van hierdie tegniek gebruik te maak, ontwikkel jy in ‘n goeie geselser en kommunikeerder.